Ego C. officialis curie Eduensis notum facimus universis presentem cartulam inspecturis quod dominus Hugo de Brium, miles, in presentia nostra constitutus, laude et assensu Hugonis et Ancelini filiorum ipsius, pro remedio anime sue et antecessorum suorum dedit et precise quitavit in elemosinam ecclesie beati Nazarii Eduensis illam medietatem quam habebat vel habere debebat in Renaudo Boteniart et in liberis ejus si quos habuerit: quam donationem tam dictus Hugo quam filii sui supradicti promiserunt se ratam in perpetuum habere et contra omnes bona fide efficaciter garantire. In cujus rei testimonium ad preces predictorum presenti cartule sigillum curie Eduensis duximus apponendum. Datum anno gratie Mº CCº XXXº quinto, in mense Maio.